Sjokolade vir jou Valentyn | Netwerk24
Valentynsdag en sjokolade gaan mos hand aan hand. Nou is daar ’n nuwe soort sjokolade om jou aan te vergryp.
Sjokolade-liefhebbers, staan nader: Chocolates Valor, ’n topgehalte- Spaanse sjokolade-handelsnaam, is onlangs in Suid-Afrika bekend gestel.
Dié sjokolades van Chocolates Valor is dekadent, én sonder bygevoegde suiker!
Valor maak al sedert 1881 sjokolade, en nóg goeie nuus is dat jy amper skuldvry kan knibbel, want daar is glutenvrye, laktosevrye en suikervrye opsies beskikbaar.
’n Natuurlike versoeter, stevia, word gekombineer met die beste-gehalte-kakaobone en die smaak is presies dieselfde as dié wat wel suiker by het.
Daar is ’n verskeidenheid geure beskikbaar, insluitende melksjokolade met haselneute en 85% donkersjokolade sonder suiker.
Ek het ’n paar van die opsies geproe en die 70% donkersjokolade met lemoen (sonder bygevoegde suiker) is beslis een van my gunstelinge. Die tekstuur is romerig en die smaak intens en ’n mens kan amper nie glo daar is nie suiker bygevoeg nie.
Ek het die 70%-donkersjokolade gebruik om die aarbei-en-sjokolade-happies te maak wat vandag in die weeklikse resep-rubriek Eetplesier verskyn (bl. 3 van vandag se koerant).
Die effense bitterheid van die sjokolade is die perfekte pasmaat vir die romerige aarbeivulsel – ideaal om jou Valentyn mee te bederf!
Die Chocolates Valor-reeks is beskikbaar by Dis-Chem en in uitgesoekte Spar- en Checkerswinkels.
Twee gelukkige lesers kan elk ’n spesiale Valentynsgeskenkpak ter waarde van R550 van Chocolates Valor wen. Dit sluit in agt plakke sjokolade, twee warmsjokolade-mengsels en truffels. Om in aanmerking te kom, SMS jou naam, van, kontakbesonderhede (insluitende e-posadres) en afleweringsadres na 35986. Begin jou SMS met Valor.
’n SMS kos R1,50. Jou SMS moet ons teen Maandag om 10:00 bereik en wenners sal teen Dinsdag in kennis gestel word.
Meer oor: Sjokolade | Valentynsdag